 కెరీర్ తొలినాళ్లలో వరుస హిట్లతో జోరు మీద దూసుకుపోయారు వైవీఎస్ చౌదరి. ఆ తర్వాత వరుస వైఫల్యాలతో డైరెక్టర్ రేసులో వెనకబడిపోయారాయన. తొమ్మిదేళ్ల క్రితం బాలకృష్ణతో తీసిన ఒక్కమగాడు చిత్రం బాక్సాఫీస్ వద్ద ఘోరంగా ఫల్టీ కొట్టింది. ఆ తర్వాత సినిమా చేయడానికి వైవీఎస్ చౌదరికి చాలా సమయమే పట్టింది. మెగా ఫ్యామిలీ హీరో సాయిధరమ్ తేజ్తో రేయ్ అనే సినిమాను తీసినా.. విడుదల మాత్రం చాలా ఆలస్యమైపోయింది. చివరకు 2015లో ఆ సినిమా విడుదలైంది. ఆ సినిమా కూడా బాక్సాఫీస్ వద్ద బోల్తా కొట్టింది. దీంతో మరో సినిమా పట్టాలపైకి ఎక్కలేదు. తాజాగా ఈ డైరెక్టర్ కమ్ బ్యాక్ ఇవ్వబోతున్నారట.    సరికొత్త కథ, కథనంతో మరో సినిమాను రెడీ చేశారట. ఇప్పటికే ఆ సినిమాకు సంబంధించిన స్క్రిప్ట్ వర్క్ కూడా పూర్తైపోయిందని ఆయన సన్నిహితులు చెబుతున్నారు. ఈ సినిమాకు అందరినీ కొత్తవారినే తీసుకోవాలని వైవీఎస్ చౌదరి యోచిస్తున్నారని టాక్. దేవదాసు సినిమా ద్వారా హీరో రామ్, హీరోయిన్ ఇలియానాను పరిచయం చేసినట్టే.. ఈ సినిమాలోనూ కొత్త మొహాలనే పరిచయం చేయాలని భావిస్తున్నట్టు ఆయా వర్గాలు చెబుతున్నాయి. అంతేకాదు.. హీరోయిన్ను కూడా తెలుగు అమ్మాయినే తీసుకునేందుకు ప్రయత్నాలు ప్రారంభించారట.    కాగా, ఇటీవలే ఆయన తల్లికి మెడ నొప్పులు రావడంతో రోజూ ఫిజియో థెరపీ కోసం ఆస్పత్రికి తీసుకెళుతున్నారని, గత కొన్ని వారాలుగా ఆ పనిలోనే వైవీఎస్ చౌదరి బిజీగా ఉన్నారని చెబుతున్నారు. త్వరలోనే ఆయన కొత్త సినిమాకు సంబంధించిన వివరాలను వెల్లడిస్తామని వైవీఎస్ చౌదరి సన్నిహితులు అంటున్నారు. మరి, ఈ సినిమాతోనైనా వైవీఎస్ డైరెక్టింగ్ కెరీర్ మళ్లీ గాడిలో పడుతుందేమో చూద్దాం.
 kereer tolinaallalo varusa hitlatho joru meeda doosukupoyaaru vivs chaudari. aa tarvaata varusa vaiphalyaalatho director resulo venakabadipoyarayana. tommidella kritam balakrishnatho teesina okkamagadu chitram baxafis vadda ghoramgaa falty kottindi. aa tarvaata sinima cheyadaaniki vivs choudariki chala samayame pattindi. mega famili heero saidharam tejto rey ane sinimaanu teesinaa.. vidudala maatram chala aalasyamaipoyindi. chivaraku 2015loo aa sinima vidudalaindi. aa sinima kuudaa baxafis vadda bolta kottindi. deentho maro sinima pattaalapaiki ekkaledu. taajaagaa ee director kam byak ivvabotunnarata.    sarikotta katha, kathanamtho maro sinimaanu redy chesarata. ippatike aa sinimaaku sambandhinchina script work kuudaa poortaipoyindani aayana sannihitulu chebutunnaru. ee sinimaaku andarinee kottavaarine teesukovaalani vivs chaudari yochistunnarani tack. devadasu sinima dwara heero ram, heroin iliananu parichayam chesinatte.. ee cinemaaloonuu kotta mohalane parichayam cheyalani bhaavistunnattu aayaa vargaalu chebutunnaayi. antekaadu.. heroinnu kuudaa telugu ammayine teesukunenduku prayatnaalu praarambhinchaarata.    kaga, itivale aayana talliki meda noppulu raavadamtho roojoo fizio therapy kosam aaspatriki teesukelutunnaarani, gatha konni vaaraalugaa aa panilone vivs chaudari bijiga unnaarani chebutunnaru. twaralone aayana kotta sinimaaku sambandhinchina vivaraalanu velladistaamani vivs chaudari sannihitulu antunnaru. mari, ee cinimatonaina vivs directing kereer malli gaadilo padutundemo chuddam.